Dilip Kumar

Mohammed Yusuf Khan (embas 11 Désémber 1922 – seda 7 Juli 2021 ring yusa 98 warsa), sané kasub ngangge adan Dilip Kumar, inggih punika pragina pilem India sané kaucap dados Raja Tragedi, miwah kaucap “actor metode ultimate” olih Satyajit Ray. Debut kapertama Kumar ring pilem Jwar Bhata warsa 1944 sané kaproduksi olih Bombay Talkies. Karirnyane majalan kirang langkung 50 tiban. Kumar mraginain pilem majudul Andaz (1949), Devdas (1955), Azaad (1955), Mughal-e-Azam miwah pilem Ganga Jamuna (1961). Ring warsa 19776, Dilip Kumar ngambil cuti limang warsa saking mraginain pilem miwah mewali mraginain pilem majudul Kranti (1981) ngelantur pilem Shakti (1982), Karma (1986) miwah Saudagar (1991). Pilem terakhirnyane inggih punika Qila (1998). Kumar inggih punika aktor sané kapertama polih Penghargaan Aktor Terbaik Filmfare (1954) miwah polih rekor saantukan pinih akeh polih penghargaan Filmfare. Pamerintah India ngicenin penghargaan Padma Bhushan ring 1991, Penghargaan Dadasaheb Phalke ring 1994 tur Padma Vibhushan warsa 2015. Pamerintah Pakistan taler ngicenin penghargaan kehormatan sipil pinih tegeh Nishan-e-Imtiaz warsa 1997.

Filmografi

Kauripan Paragan
Dilip Kumar madué trena kapertama inggih punika aktris Kamini Kaushal, nanging sang kalih nenten nganten krana Kaushal nganten ajak kurenan uli almarhum semetonne. Raris, Kumar kapincut sareng aktris Madhubala nanging tresnane nenten kasetujuin olih kaluwargane Madhubala. Vyjayanthimala, inggih punika gegelan katiga Dilip Kumar. Sang kalih nenten ngakuin rumor punika. Kumar nganten sareng aktris Saira Banu sané beda yusané 22 warsa ring warsa 1966. Kumar nganten kaping kaling ring warsa 1980 sareng Asma nanging nenten makelo sampun mapisah. Dilip Kumar polih umrah sané kapertama ring warsa 2013 sareng kurenane, Saira Banu.

Pangargaan miwah Kakasuban
Dilip Kumar kaucap dados aktor pinih kasub ring lelintihan sinema Hindi. Kumar polih Guinness World Record krana sampun prasida ngamolihang akeh pangargan sané kapolihang olih aktor ring India. Kumar polih 8 pangargaan pinaka Aktor Terbaik Filmfare miwah 19 nominasi Filmfare. Kumar kapaica Penghargaan Prestasi Seumur Hidup Filmfare ring warsa 1993 dilip kumar.

Dilip Kumar kapilih dados Sherif Mumbai (jabatan kahormatan) ring warsa 1980. Pamerintah India mapaica pangargan Padma Bhushan ring warsa 1991, Pangargan Dadasaheb Phalke ring warsa 1994 miwah Pangargan Padma Vibhushan ring warsa 2015. Pamerintah Andhra Pradesh ngicenin Kumar Pangargan Nasional NTR ring warsa 1997. Pamerintah Pakistan ngicenin Kumar gelar Nishan-Imtiaz, pangargaan sipil pinih ageng ring Pakistan warsa 1997. Partai politik pamerintahan Shiv Sena ring Maharashtra nenten setuju Kumar ngamolihang pangargan punika tur nakenang napi sané ngranayang Kumar ngamolihang punika. Wus punika ring warsa 1999, Kumar ngewaliang pangargan punika. Kumar kapaica pangargan Prestasi Seumur Hidup CNN-IBN ring warsa 2009.

Pustaka